ساجد مراد آبادی

پروفیسر سجاد احمد المعروف ساجد مراد آبادی (پیدائش: 15 مئی 1944ء - 7 فروری 2013ء) پاکستان سے تعلق رکھنے والے اردو زبان کے ممتاز نعت گو شاعر تھے۔ وہ قانون کے پروفیسر، ایڈوکیٹ ہائی کورٹ اور پروفیسر ایٹ لا بھی رہے۔

 حالات زندگی 
ساجد مراد آبادی 15 مئی 1944ءکو مراد آباد، اتر پردیش، برطانوی ہندوستان میں پیدا ہوئے۔ ان کا اصل نام سجاد احمد، ساجد تخلص جبکہ ساجد مراد آبادی قلمی نام تھا۔ انھوں نے فاضل اردو کا امتحان درجہ اول میں پاس کیا۔ ایم اے (معاشیات) اور ایم اے (صحافت) میں اول درجہ حاصل کیا۔ ایل ایل ایم کی سند امتیازی نمبروں سے پاس کر کے طلائی تمغا حاصل کیا۔ ایل ایل بی اور ایل ایل ایم کے ممتحن بھی رہے۔ پندرہ سال سے زاید عرسہ تک وفاقی اردو لا کالج میں تدریسی خدمات انجام دیں۔ ایڈوکیٹ سندھ ہائی کورٹ اور پروفیسر ایٹ لا بھی رہے۔ بینک دولت پاکستان ملازمت کی اور بحیثیت جوائنٹ ڈائریکٹر کے عہدے سے ریٹائر ہوئے۔ ان کی تصانیف میں پیغامِ حرا (سیرت طیبہ)، گردش رنگ، نعمتِ پاکستان (تاریخ و تحریک پاکستان)، حساس جذبے (شعری مجموعہ)، شہرِ مظلوم (شعری مجموعہ)، لوحِ محفوظ (قرآن کی شعری تفہیم 6 حصے)، سراپا نور ہے وہ ذاتِ اقدس (نعتیہ مجموعہ)، جام و مینا شراب کا موسم (شعری مجموعہ)، بچوں کی نظمیں ، اُن کو میرا خیال اب بھی ہے (شعری مجموعہ) اوراسلام اور اخلاقِ حسنہ اشاعت پزیر ہو چکی ہیں۔ انھیں چار مرتبہ نیشنل بک فاؤنڈیشن سے انعام اور توصیفی اسناد حاصل ہوئیں۔منظر عارفی، کراچی کا دبستان نعت، نعت ریسرچ سینٹر کراچی، 2016ء، ص 242

 نمونۂ کلام 

<div style='text-align: center;'>
نعت

 وفات 
ساجد مراد آبادی 7 فروری 2013ء کو کراچی، پاکستان میں انتقال کر گئے۔ڈاکٹر محمد منیر احمد سلیچ، وفیات نعت گویان پاکستان،نعت ریسرچ سینٹرکراچی، 2015ء، ص 59

 حوالہ جات 

زمرہ:1944ء کی پیدائشیں
زمرہ:2013ء کی وفیات
زمرہ:7 فروری کی وفیات
زمرہ:پاکستانی مسلم شخصیات
زمرہ:کراچی کے شعرا
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی وکلا
زمرہ:کراچی میں وفات پانے والی شخصیات
زمرہ:نعتیہ شاعر
زمرہ:اتر پردیش میں پیدا ہونے والی شخصیات
زمرہ:مراد آباد کی شخصیات